# 2. Contextualización curricular

# Contextualización do REA na programación de materia

Este REA (Recurso Educativo Aberto) forma parte dun conxunto de seis REA, que constitúen unha proposta global para a materia de Educación Dixital dentro do proxecto cREAgal. Esta proposta desenvolve as oito Unidades didácticas (UD) recollidas na programación modelo de Proens (versión 1 do 14/05/2025) da devandita materia.

Nalgúns dos REA agrúpanse varias UD, o que afecta unicamente á súa temporalización, sen que haxa modificación nos elementos curriculares establecidos na programación modelo Proens vixente. Deste xeito:

- A UD 8 "Ética e seguridade dixital" trasládase do terceiro ao primeiro trimestre, incluíndose no REA 1 xunto coa UD 1 "Dispositivos dixitais e sistemas operativos". Esta modificación atende á necesidade de traballar contidos de ética e seguridade dixital a principios de curso (e non agardar á derradeira UD da materia) para sentar unha base sólida acerca das condutas esperadas por parte do alumnado no que atinxe ao uso de dispositivos e contornas dixitais.
- En consecuencia, a UD 6 "Creación e publicación de contidos na rede" pasa do segundo ao terceiro trimestre. Esta UD 6 forma parte do REA 5, xunto coa UD 5 "Creación e edición de presentacións dixitais" (pertencente ao segundo trimestre). O REA 5 queda así temporalizado entre dous trimestres: o segundo e o terceiro. Por isto, está prevista a súa avaliación parcial con instrumentos ben diferenciados en distintos momentos do REA.

No botón inferior pódese consultar a proposta global.

## Relación dos REA coa programación modelo de Proens

Número de REA e título | Unidade/s didáctica/s (Proens) | Criterios de avaliación traballados | % (Orientación de Proens) | Temporalización
--- | --- | --- | --- | ---
REA 1: "EducACCIÓN dixital" | 1. Dispositivos dixitais e sistemas operativos. 8. Ética e seguridade dixital. | CA1.1 - CA1.2 - CA1.3 CA4.1 - CA4.2 - CA4.3 - CA4.4 | 10 (5 +5) | 1º Trimestre
REA 2: "Comer polos ollos" | 2. Creación e edición de imaxe dixital. | CA2.1 | 15 | 1º Trimestre
REA 3: "Club a golpe de tecla" | 3. Creación e edición de documentos de texto. | CA2.1 | 15 | 1º Trimestre
REA 4: "CÁLCulo olímpico" | 4. Creación e edición de follas de cálculo. | CA2.1 | 15 | 2º Trimestre
REA 5: "IMPRESSións do pasado" | 5. Creación e edición de presentacións dixitais. 6. Creación e publicación de contidos na rede. | CA2.1 CA2.2 | 20 (15 + 5) | 2º-3º Trimestre
REA 6: "Xogo programado, reto superado" | 7. Pensamento computacional: programación. | CA3.1 - CA3.2 | 25 | 3º Trimestre

# Eixes da proposta didáctica

Esta proposta didáctica está baseada nos eixes da materia "Educación Dixital" de 3º de ESO:

- Aplicación da resolución de problemas mediante unha aprendizaxe baseada no desenvolvemento de proxectos (ABP).
- Incorporación das tecnoloxías dixitais nos procesos de aprendizaxe e na natureza interdisciplinaria propia da tecnoloxía.
- Colaboración na consecución dos obxectivos de desenvolvemento sostible (ODS) e á súa conexión co mundo real.
  - ODS 3: Saúde e benestar. A pertenza a un grupo de persoas que comparta afeccións e obxectivos comúns proporciona benestar, seguridade e apoio emocional, contribuíndo á saúde psicolóxica do alumnado.
  - ODS 4: Educación de calidade. O manexo de ferramentas informáticas, especialmente as de software libre, proporciona un contexto de universalidade na educación que contribúe á súa calidade.
  - ODS 10: Redución das desigualdades. O uso do software libre permite que toda a poboación teña acceso ás ferramentas dixitais, reducindo as desigualdades formativas. Por outro lado, a creación de grupos de alumnado diversos e heteroxéneos promove a aceptación, empatía e inclusión nas aulas.
  - ODS 17: Alianzas para lograr os obxectivos. A realización deste reto implica do traballo en grupo do alumnado, o cal leva á creación de alianzas para lograr un obxectivo común, o produto final do reto.
- Fomento de actitudes como a creatividade, a cooperación, o desenvolvemento tecnolóxico sostible ou o emprendemento.

# Contidos, obxectivos específicos e competencias clave

Este REA, en relación coa programación didáctica de referencia publicada en Proens para a materia de "Educación Dixital" de 3º da ESO, contextualízase na unidade didáctica 3, titulada "Creación e edición de documentos de texto".

Vincúlase cos seguintes contidos do bloque 2, "Creación e edición de información e contidos dixitais":

Contidos | Bloque da materia
--- | ---
C2.1. Formatos de arquivos. Formatos abertos. Estándares de formato na produción de información dixital. C2.2. Procesos de produción de documentos con aplicacións ofimáticas e de deseño gráfico. Maquetaxe, aplicación de estilos e formatos. Índices interactivos. Importación de imaxes e gráficos. | Bloque 2. Creación e edición de información e contidos dixitais

Céntrase nos seguintes obxectivos da materia:

Obxectivos | Descrición
--- | ---
OBX2 | Organizar, deseñar e producir información dixital de forma individual e colectiva utilizando as ferramentas máis adecuadas para a súa publicación e difusión facendo un uso responsable e ético das tecnoloxías aplicadas.

Contribúe ao desenvolvemento das competencias clave do alumnado a través dos seguintes descritores operativos:

Competencias clave | Clave dos descritores operativos
--- | ---
Competencia en comunicación lingüística (CCL) | CCL3
Competencia plurilingüe (CP) | CP2, CP3
Competencia matemática e competencia en ciencia, tecnoloxía e enxeñaría (STEM) | STEM4
Competencia dixital (CD) | CD1, CD2, CD3
Competencia persoal, social e de aprender a aprender (CPSAA) | CPSAA3, CPSAA4
Competencia cidadá (CC) | CC1, CC2, CC3, CC4
Competencia emprendedora (CE) | CE3
Competencia en conciencia e expresión culturais (CCEC) | CCEC4

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)